חמסין 
בחדרי מוגפים כל התריסים; חם וחושך כרתו פה ברית.; כסדר של פסח בבית אנוסים; ערוכה פת השחרית.; את פורסת לי לחם: "אכלי, אכלי"; מצטמקת ידך היפה.; את מבקר עד ערב תעבדי בשבילי; כדי לשכוח, שאת עייפה.; אמא, סלחי, לא פתרת, לא ידעת,; כי ארצי בת חמסין עקרה ונוקשה,; כי היום אכזרי פה כשתיקה של הבת; שבגרה והיתה לאשה.; ושוב מחר החנק בגרון.; ולילה וחמסין. אתה והיא.; מחר יהיה כל רגע האחרון; בזמן - המתאבד האלוהי.; וצחוק כבד מאוד יכאיב, יכאב -; חמסין. אתה והיא. ואין מפלט.; ורטט קר יחרוט בתוך שרב:; מאה מיתות ולא קנאה אחת.; 